**Referat styremøte i Juristforbundets universitets- og høyskoleforening 6. september**

**Tilstede:** Jorunn Wiig Strømberg, Henriette Dale Bråthen og Christine Ødegaard Sten

**Avbud:** Siri Helene Puntervold Nilssen

**1. Gjennomgang av referat fra forrige møte**

Referatet godkjennes, men styret har i lys av ressurssituasjonen og at det kun er 4 medlemmer i styret sett at vi må stille noen av sakene vi skulle følge opp i bero, herunder følgende punkter fra referatets punkt 6 «Videre arbeid med strategi»:

* 1. 1. Vi vil skape en mer robust organisasjon:
  2. a. Mål om at det skal være en tillitsvalgt på flest mulig UH-institusjoner.
  3. 2. Planlegge og legge til rette for et arrangement for de tillitsvalgte i sektoren i 2020.
  4. 3. Engasjere oss i og gi innspill til UH-lovutvalget

**2. Gjennomgang av vedtekter og diskusjon av vår rolle**

**Beslutning:**

Foreningens formål §2 i vedtektene:

* **Ivareta medlemmenes lønns- og arbeidsvilkår**

Tiltak:

Svare på Juristforbundets invitasjon til å komme med innspill til lønnsforhandlingene i vårsemesteret

Bistå medlemsforeningene ved behov.

* **Representere medlemmene i ulike typer forhandlinger, prosesser og diskusjoner**

Tiltak:

Bidra aktivt inn i Juristforbundet Stat

Svare på relevante høringer for sektoren eller sende de videre til medlemmene.

Bistå medlemsforeningene ved behov.

* **Bidra i utvikling av sektoren og fremme juristenes betydning i denne**

Tiltak:

Arbeide for å fremme ansettelse av jurister inn i riktige stillinger i UH-sektoren og fremme behovet for juridisk kompetanse.

Delta i arbeidet i Juristforbundet rundt å fremme juristenes rolle i samfunnet.

* **Være bindeledd mellom medlemmene og Juristforbundet – Stat/Juristforbundet**

Tiltak:

Aktiv deltakelse i Juristforbundet Stat.

Fremme representasjon fra sektoren inn i Statsstyret.

**Øvrig:**

Styret nedskalerer aktiviteten til 2 møter per semester, et på Skype og et fysisk i forbindelse med sommer og jul, Beholder 5. desember møtet, møtet fredag 1. november utgår.

Styret har et ønske om at sak om frikjøpsmidler fra Juristforbundet direkte til tillitsvalgte i JF fremmes på landsmøtet eller annet egnet forum.

Styret i UH foreningen mener brudd bør være et reelt virkemiddel for våre medlemsforeninger.

**3. Behov for rekruttering av nye styremedlemmer**

Henriette kontakter sine kontakter på UiT og Christine kontakter UiO med tanke på å rekruttere flere medlemmer til styret.

**4. Planlegge avslutning for Mikael:**

Vi holder avslutning for Mikael 5. desember sammen med julebordet. Christine hører om han har mulighet til å komme og kjøper inn gave.

**5. Informasjon til medlemsforeninger om at de kan søke økonomisk støtte til medlemsarrangementer**

Vi ønsker å sende ut en e-post til medlemsforeningene om at de kan søke støtte til medlemsmøter og medlemsaktiviteter. Vi sender også ut info om søknad om OU-midler.

**6. Behandling av søknad om økonomisk støtte på kr. 860 til JF UiO for bevertning på medlemsmøte.**

Søknaden innvilges

**7. Eventuelt**

**Christine orienterte om saker fra Juristforbundet stat.**

**Topptillitsvalgtsamlingen i Krakow:**

Siri, Jorunn og Henriette har meldt tilbake at de ikke kan delta, Christine deltar som representant fra UH-foreningen. Dersom vi får supplert styret før påmeldingsfristen får de tilbudet om å dra.

**Økonomi:**

Vi har brukt 24. 363 kr til nå i år av 100 000 kr som ble innvilget av JF-Stat.

Skal avlegge økonomisk status til JF-Stat og ønsker å beholde rammen med tanke på arbeidet med å rekruttere flere medlemmer fra områder utenfor Oslo.